Jüri Lossmann

Jüri Lossmann (ka Lossman; 4. veebruar 1891 Kabala mõis, Kõo vald – 1. mai 1984 Stockholm) oli eesti pikamaajooksja. 

Jüri Lossmann õppis kullassepaks. 1916 tuli ta Venemaa meistriks 5000 m jooksus. Esimeses maailmasõjas sai ta haavata.

1920. aasta suveolümpiamängudel Antwerpenis võitis ta hõbemedali maratonijooksus ajaga 2:32:48,6 kaotades soomlasest võitjale Hannes Kolehmaisele 13 sekundiga. 1924. aasta suveolümpiamängudel Pariisis saavutas ta maratonis 10. koha.

Ta püstitas pikamaajooksudes üle 20 Eesti rekordi.

1928. aastal osales ta kestvusjooksul Los Angelesest New Yorki (Bunion Derby).

Tallinna linnavalitsusega sõlmitud lepingu alusel pidi Jüri Lossmann Tallinnas üles seadma 252 liiklusmärki ja neid viie aasta jooksul korras hoidma, misjärel need läksid Tallinna linnavalitsuse omandusse"Ettevaatust!" Esmaspäev, 31. oktoober 1932, nr. 44, lk. 5.

1944. aastal põgenes Rootsi, kus töötas kullassepana.

Tema mälestuseks korraldatakse 1991. aastast juunikuus Viljandis "Jüri Lossmanni mälestusjooksu", mille distants on 6,5 km.
Kuni 2005. aastani oli mälestusjooksu raja pikkus 21,1 km ehk poolmaraton. 

Viited

Kirjandus
Tiit Lääne. "Jüri ja Leks", Tallinn 1996

Välislingid

Eesti raha maandus bensiini ja verega

 Jüri Lossmanni mälestusjooksu koduleht

Kategooria:Eesti kergejõustiklased
Kategooria:Eesti maratonijooksjad
Kategooria:1920. aasta suveolümpiamängudel osalejad
Kategooria:Eesti kullassepad
Kategooria:Kaitseliidu Tallinna maleva liikmed
Kategooria:Eestlased Rootsis
Kategooria:Stockholmi Metsakalmistule maetud
Kategooria:Sündinud 1891
Kategooria:Surnud 1984